




PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 24 noiembrie2009

Nr. PL.x – 545/2009


AVIZ
asupra proiectului de lege privind externarea persoanelor decedate, de religie islamică
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu proiectul de lege privind externarea persoanelor decedate, de religie islamică, trimis cu adresa PL.x. 545 din 2 noiembrie 2009 şi înregistrat cu nr. 996 din 3 noiembrie 2009.


Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 1 din Regulamentul Camerei Deputaţilor republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată a adoptat proiectul de lege în şedinţa din 27 octombrie 2009.


Potrivit prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege în şedinţa din 24 noiembrie 2009.


Proiectul de lege are ca obiect de reglementare instituirea, în cazul persoanelor decedate de religie islamică, a unei excepţii de la reglementările care interzic externarea persoanelor decedate mai devreme de 24 de ore de la data declarării decesului.

Membrii Comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ nr. 453 din 11 mai 2009 şi punctul de vedere al Guvernului transmis prin adresa nr. 1470 din 09 iunie 2009, prin care nu se susţine adoptarea propunerii legislative.


În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea favorabilă a proiectului de lege. 

În raport de obiectul şi conţinutul reglementării, proiectul de lege face parte din categoria legilor ordinare.

